**Zápisnica z 2. zasadania**

**Žiackej školskej rady**

**Dátum, čas, miesto:** 23. 9. 2022 o 9:30 hod. vo veľkej počítačovej učebni

**Prítomní:** 12 členov – viď prezenčná listina

**Neprítomní**: Timea Gúčiková, 6.A – chorá, Adela Slimáková, 6.A – chorá

**Program:**

1. Otvorenie zasadnutia, prezentácia účastníkov
2. Pripomienkovanie Školského poriadku ZŠ s MŠ Podolie
3. Plán akcií ŽŠR
4. Diskusia
5. Záver

K programu:

1. Zasadnutie otvorila riaditeľka školy RNDr. Schreiberová. Predsedkyňa ŽŠR si ešte netrúfala viesť ŽŠR a písať zápisnicu, požiadala riaditeľku školy o pomoc. Na stretnutie prišlo 12 zo 14 členov, čím bola ŽŠR uznášania schopná.
2. RŠ oslovila členov ŽŠR po triedach, či majú nejaké návrhy a pripomienky ku školskému poriadku, s ktorým ich oboznámili triedni učitelia v utorok 6.9. Žiadna trieda nemala k tomu žiadne pripomienky.
3. Členovia ŽŠR mali za úlohu pozrieť si akcie školy z Plánu práce školy, ktorý je zverejnený na web stránke školy a vybrať z nich tie, pri ktorých pomôžu, príp. navrhnúť akcie, ktoré by chcela organizovať ŽŠR. Boli podané tieto návrhy:  
   9.A navrhla:
   * **Deň detí** ako vlani, súťaže by vymýšľala a celú akciu by si na starosť zobrala 9.A
   * **Mikuláš pre 1. st**. prezlečú sa dospelí a ŽŠR vymyslí pre decká súťaže v telocvični

* **Deň narcisov** – do terénu pôjdu členovia ŽŠR
* **Valentínska pošta** – akcia by sa mohla obnoviť

8.A navrhla:

* + **Vianočné ekotrhy** pre žiakov 1. st.
* objednávka chemickej show pre decká 2. st., akcia sa v minulosti deckám páčila

Siedmaci navrhli:

* + Haloween párty – predstava akcie sa musí ešte doladiť

5.A navrhla:

* + **Burza kníh** – p. riad. navrhla, že by sa to mohlo spojiť s Vianočnými ekotrhmi
  + Výtvarný deň pre 1.st. - súťaž

Akcie vyznačené tučným písmom určite zrealizujeme. Tie ostatné len v prípade, že sa doladia. Chemickú show sa pokúsi riaditeľka školy objednať z nových kultúrnych poukazov, lebo poukazy na tento rok 2022 sú už minuté.

1. V diskusii sa spýtali ôsmačky, kedy môžu dorobiť nástenku, že už snapchaty vyrobili a poslali p. riad. Dohodli sa, že snapchaty p. riad. vytlačí a v budúcom týždni môžu nástenku ŽŠR dorobiť. S.Jašková sa ešte pýtala na ďalšie akcie, pri ktorých chce ona osobne pomôcť. Predsedkyňa ŽŠR dala p. riad. inú mailovú adresu na zaslanie zápisnice. Ďalšie stretnutia a zápisnice už bude robiť vedenie ŽŠR.
2. Riad. školy ukončila zasadanie. Nasledujúce zasadanie ŽŠR bude začiatkom novembra, hlavnou náplňou bude príprava Mikuláša pre 1. st.

Zapísala: RNDr. Janka Schreiberová

Dňa: 23. 9. 2022